# Biplan

### Straipsnis iš Vikipedijos, laisvosios enciklopedijos.

Biplan
Kilmė | Vilnius, Lietuva
Šalis | {{{šalis}}}
Aktyvumo metai | nuo 1995 m. iki dabar
Žanras(-ai) | Rokas, Rokenrolas
Įrašų kompanija(-os) | Bomba Records
Nariai | Maksas Olegas Serge Aleksandras
Buvę nariai | {{{buvę_nariai}}}
Svetainė | {{{svetainė}}}

Biplan yra viena populiariausių Lietuvos lengvojo roko grupių iš Vilniaus. Kompaniją sudaro 4 vaikinai: Maksas Melmanas (vokalas, gitara), Artiomas Miškinas (bosas), Olegas Aleksejevas (gitara) ir Aleksandras Kazakevičius (būgnai). Grupės komplektacija susidarė 1995 m., o pirmasis albumas pasaulį išvydo po 2 metų, pavadinimu „Banzai“.

## [taisyti] Biografija

### [taisyti] Pradžia

1995 m. spalio 1 d. po moksleiviškų bandymų muzikuoti susikuria grupė „Biplan“. Joje – keturi muzikantai. Sudėtis išliko iki šių dienų. 1995 – 1997 m. muzikuojama nelabai rimtai. Prie grupės bando prisijungti dar keli muzikantai, bet šie bandymai nebuvo sėkmingi. 1996 m. „Biplan“ dalyvauja „Roko marše“. Kelionė po Lietuvą ir koncertai tampa grupės tramplinu į sėkmę.

### [taisyti] Aktyvi muzikinė veikla

1997 m. po albumo „Banzai“ pasirodymo prasideda intensyvių koncertų laikas. 1997 m. grupė pristatoma „Bravo“ apdovanojimams „Metų naujoko“ kategorijoje. Tais pačiais metais įrašoma pirmoji lietuviška daina „Londone“. 1998 m. po albumo „Braškės“ pasirodymo surengiamas pirmas koncertinis grupės turas. Tais pačiais metais Radiocentro muzikiniuose apdovanojimuose „Biplan“ gauna “Geriausios roko grupės” ir “Geriausios metų grupės” nominacijas.

### [taisyti] Atgimimas ir „chuliganizmas“

Po 2000 metais išleisto albumo „Jazz‘e tik merginos“ grupė kurį laiką pergyveno tylos periodą ir permainas – vietą prie mušamųjų komplekto užėmė džiazo virtuozas Aleksandras Kaznakevičius. Grupės atgimimas prasidėjo 2002 metais, kai vaikinai vienam muzikos rinkiniui įrašė liaudies pamėgtos „Anzelmutės“ roko versiją. Po metų vaikinai „sutrenkė“ dar vieną didelio populiarumo sulaukusį „koverį“ „Aš nusikirpsiu trumpai plaukus“. Metų pabaigoje „Biplan“ kartu su debiutuojančia atlikėja Tigra įrašo kūrinį skirtą kovai prieš AIDS – „Seksodromai“. 2005-aisiais „Biplan“ grįžta su visiškai nauju ketvirtuoju studijiniu albumu „Chuliganas“, kurį išleido leidybinė firma „Bomba Records“.

## [taisyti] Diskografija

### [taisyti] Albumai

- Banzai, 1997 m.
- Braškės, 1998 m.
- Blondinkam, 1999 m. (išleistas tik Rusijoje)
- Jazz'e tik merginos, 2000 m.
- V jazz’e tolko devuški, 2001 m. (išleistas tik Rusijoje)
- Chuligans, 2005 m.

### [taisyti] Singlai

- Blondinėms, 1998 m.
- Šypsenos, 1999 m.

### [taisyti] Radijo singlai

- „Anzelmutė“, 2002 m.
- „Sexodromai“ (su Tigra), 2002 m.
- „Aš nusikirpsiu trumpai plaukus“, 2003 m.
- „Pusvalandis“, 2003 m.
- „(Vatokieva) Kaip mes“, 2004 m.
- „1005-B“ (su Svaru iš G&G Sindikato), 2004 m.
- „Šok ir nesustok“, 2005 m.
- „Taxi“, 2005 m.
- „Golden Boj“, 2006 m.
- „Sulutė“, 2006 m.

## [taisyti] Apdovanojimai

- 1998 m. Radiocentro apdovanojimai – geriausia roko grupė.
- 1998 m. Radiocentro apdovanojimai – geriausia metų grupė.
- 1998 m. Bravo muzikiniai apdovanojimai – geriausias metų albumas („Braškės“).
- 1998 m. Vasaros maratono apdovanojimai – geriausia pop grupė.
- 2002 m. Radiocentro apdovanojimai – geriausia roko grupė.
- 2002 m. Agata – grojamiausia metų daina (Anzelmutė).
- 2004 m. Tango TV „Metų vaizdas“. Geriausias video klipas (1005B).

## [taisyti] Nuorodos

- Oficiali svetainė
- „Biplan“ fanai

Rodomas puslapis "http://lt.wikipedia.org../../../b/i/p/Biplan.html"

Kategorija: Lietuvos roko atlikėjai

##### Views

- Straipsnis
- Aptarimas
- Dabartinė versija

##### Paieška